कपिल शर्मा ने अर्चना पूरन सिंह को मारा ताना, बोले- हमारे नवजोत सिंह सिद्धू को खा गईं- देखें Video  
कपिल शर्मा ने यूं किया मजाक
पंजाबी सिंगर आए थे शो में
अर्चना पूरन सिंह का यूं आया रिएक्शन
कपिल शर्मा (Kapil Sharma) के शो में इन दिनों ठहाकों की भरमार है. कपिल शर्मा के 'द कपिल शर्मा शो (The Kapil Sharma Show)' में पिछले हफ्ते पंजाबी सिंगर मीका सिंह (Mika Singh), दलेर मेहंदी (Daler Mehndi), जस्सी और हंसराज हंस (Hansraj Hans) ने शिरकत की थी और जमकर जोक्स चले थे. इन दिनों नवजोत सिंह सिद्धू (Navjot Singh Sidhu) की जगह जोक्स ठहाके लगाते हुए अर्चना पूरन सिंह (Archana Puran Singh) को देखा जा सकता है. कपिल शर्मा (Kapil Sharma) को राजेश अरोड़ा के अंदाज में देखा जा सकता है और उनके तीखे व्यंग्य बहुत ही कमाल का रंग दिखा रहे हैं. कपिल शर्मा ने मीका सिंह (Mika Singh) के तरह काफी जोरदार मजाक भी किए.

'द कपिल शर्मा शो (The Kapil Sharma Show)' में  कपिल शर्मा (Kapil Sharma) राजेश अरोड़ा के अवतार में आते ही जोक मारने के मामले में बेकाबू हो जाते हैं. अकसर वे अर्चना पूरन सिंह को पुरुष बता देते हैं और इस पर अर्चना पूरन सिंह (Archana Puran Singh) जमकर ठहाके भी लगाती हैं. लेकिन दिलचस्प सीन उस समय देखने को मिला जब राजेश अरोड़ा अवतार में कपिल शर्मा (Kapil Sharma) ने एंट्री लेते ही अर्चना पूरन सिंह पर अपने व्यंग्य के तीर चलाए. अर्चना जोर से हंस रही थीं कि तभी कपिल शर्मा कहते हैं कि ये हमारे सिद्धू को खा गई हैं. इस तरह चारों ओर हंसी-ठहाके गूंज जाते हैं.
A post shared by Sony Entertainment Television (@sonytvofficial) on Mar 2, 2019 at 8:51pm PST
नवजोत सिंह सिद्धू (Navjot Singh Sidhu) पुलवामा आतंकी हमले (Pulwama Attack) के बाद दिए गए बयान की वजह से विवादों में आ गए थे.  इसके बाद 'द कपिल शर्मा शो (The Kapil Sharma Show)' में उनकी जगह अर्चना पूरन सिंह (Archana Puran Singh) ने ले ली.